कांग्रेसका धेरै अग्रजले अहिलेको चुनावी परिणामले मन भतभती पोलिरहेको प्रतिक्रिया दिएका छन् । धेरैले पार्टी नेतृत्वले कार्यशैलीमा सुधार गरेर जनपक्षीय कार्यक्रम सञ्चालन गर्नुको विकल्प नभएको सुझाव पनि दिएका छन् । ‘कोइराला परिवारसँग नजिक रही कांग्रेसमा ठूलै दुःख गरेर पार्टीलाई मजबुत बनाइएको थियो । अहिले धेरै खस्किएर गएको छ', बस्नेतले भने, ‘कांग्रेसमा पहिलेभन्दा अहिले जनमत बढेको देखिन्छ । तर, विरासतको राजनीतिलाई जनताले अनुमोदन गरिदिएनन् ।' ‘पार्टीभित्र बढ्दै गएको नातावाद र कृपावाद नै पराजयको मुख्य कारण बनेको उनको ठम्याइ छ ।
